Una vegada escollida seu del mundial l'organització local de l'esdeveniment, conjuntament amb l'IRB, la RWC Ltd i la Federació Japonesa de Rugbi (JRFU) van fer un primer sondeig d'aquelles ciutats interessades a albergar partits de la competició. Al maig de 2013, vora 20 ciutats havien expressat el seu desig de seu de l'esdeveniment. Una vegada recollida aquesta manifestació, es va demanar a cada ciutat que fes un projecte o oferta formal abans del 31 d'octubre de 2014, de cara a fer una selecció definitiva. Finalment, en una conferència de premsa feta el 5 de novembre de 2014 a Tòquio, els organitzadors van anunciar que s'havien rebut un total de 14 ofertes. El secretari general del comitè organitzador, el Sr. Akira Shimazu, va explicar que de les vint-i-dues ciutats que havien expressat la seva intenció de ser seu, Yokohama (amb el Yokohama International Stadium, seu de la final de la Copa del Món de Futbol de 2002) i el Denka Big Swan Stadium de Niigata, que també va ser seu del mundial de futbol de 2002 havien decidit no fer cap oferta. Shimazu va afegir que la decisió de Yokohama venia precedida per la conclusió que el National Stadium de Tóquio seria la seu de la final i del partit inaugural seria la seu de les dues semifinals, i el tercer lloc, a més del partit inaugural i la final.